cyanic-selkie/wikianc huggingface dataset:
Ποσειδώνιο Σάμου
Γεωγραφικά - ιστορικά στοιχεία
Το Ποσειδώνιο βρίσκεται στο ανατολικό τμήμα του νησιού και στα παράλιά του Στενού της Μυκάλης, σε υψόμετρο ... μέτρα. Απέχει περίπου 15 χλμ. ΝΔ. από την πόλη της Σάμου και 18 χλμ. Α.-ΒΑ. από το Πυθαγόρειο.
Διοικητικά - πληθυσμιακά στοιχεία
Αναφέρεται επίσημα ως ξεχωριστός οικισμός για πρώτη φορά το 1971 να απογράφεται στην τότε κοινότητα Παλαιοκάστρου. Σύμφωνα με το πρόγραμμα Καλλικράτης, μαζί με τον Αργυρό, το Κλήμα, το Παλαιόκαστρο, τη Χαραυγή και την Ψιλή Άμμο αποτελούν την κοινότητα Παλαιοκάστρου που υπάγεται στη Δημοτική Ενότητα Βαθέος του Δήμου Ανατολικής Σάμου ενώ σύμφωνα με την απογραφή 2011 έχει 31 κατοίκους. Οι απογραφές πληθυσμού του χωριού είναι:
Παραπομπές
Κατηγορία:Χωριά της Σάμου Κατηγορία:Δήμος Ανατολικής Σάμου
Μητίονας
Στην ελληνική μυθολογία ο Μητίονας (Μητίων) ήταν γιος του Ερεχθέως και της Πραξιθέας, σύζυγος της Ιφινόης και πατέρας του Δαιδάλου. Σύμφωνα με μεταγενέστερη παράδοση, ο Μητίονας ήταν εγγονός του Ερεχθέως και γιος του Ευπαλάμου ή και του Κέκροπα. Κατά άλλες εκδοχές, ο Μητίονας ήταν σύζυγος της Αλκίππης. Σε λιγότερο δημοφιλείς παραδόσεις ο Μητίων αναφέρεται ως γιος του Σικυώνα και ως πατέρας του Μουσαίου. Από τον πατέρα του ο Δαίδαλος ήταν γνωστός και με την επωνυμία Μητιονίδης.
Οι γιοι του Μητίονα, οι Μητιονίδες, έδιωξαν από την Αθήνα τον Πανδίονα, ο οποίος κατέφυγε στα Μέγαρα.
Πηγή
Μητιονας
Αιθίλλα
Στην ελληνική μυθολογία η Αιθίλλα ή Αιθύλλα ήταν κόρη του βασιλιά της Τροίας Λαομέδοντα και αδελφή του Πριάμου, του Τιθωνού, της Ησιόνης και άλλων. Μητέρα της ήταν η Στρυμώ ή Πλακία (κατ' άλλους η Λευκίππη).
Κατά την άλωση της Τροίας μετά τον Τρωικό Πόλεμο η Αιθίλλα αιχμαλωτίσθηκε από τους συντρόφους του Πρωτεσιλάου, και οι Αχαιοί την πήραν μαζί τους όταν έφυγαν, όπως και πολλούς άλλους. Στην Παλλήνη της Μακεδονίας βγήκαν στη στεριά για να προμηθευθούν νερό. Τότε η Αιθίλλα προέτρεψε τους υπόλοιπους αιχμαλώτους να κάψουν τα πλοία για να μείνουν εκεί και να αποφύγουν έτσι τη δουλεία στην Ελλάδα. Αυτό και έγινε: έμειναν για πάντα εκεί και ίδρυσαν την πόλη Σκιώνη.
Πηγές
Πρόσωπα της ελληνικής μυθολογίας Κατηγορία:Τρώες
Ευρωπαϊκό Κύπελλο Γυναικών 1993–94 (υδατοσφαίριση)
Το Ευρωπαϊκό Κύπελλο Γυναικών 1993–94 (αγγλικά: LEN European Cup 1993–94) ήταν η 7η περίοδος του κορυφαίου πρωταθλήματος γυναικείας υδατοσφαίρισης της Ευρώπης που διοργανώθηκε από την LEN.
Το τουρνουά διοργανώθηκε το 1994. Ο τελικός παίχτηκε μεταξύ της Ιταλικής Οριτζόντε Κατάνια και της Ολλανδικής Νερέους. Η Οριτζόντε Κατάνια νίκησε τη Νερέους με 6-3 και κέρδισε τον 1ο τίτλο στην ιστορία της.
;ος όμιλος
Οι αγώνες του ομίλου πραγματοποιήθηκαν στις εγκαταστάσεις της ΚΕ Μεντιτεράνι στη Βαρκελώνη. Πηγή:
Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: 0 βαθμοί
(Δ) Διοργανώτρια ομάδα.
Οι αγώνες του ομίλου πραγματοποιήθηκαν στο Zwembad De Slag στο Ζάανταμ.
Πηγή:
Τελική φάση
Η Τελική φάση διεξήχθη μεταξύ 16 και 20 Μαρτίου του 1994 στο Παλέρμο.
1ος όμιλος
Πηγή:
Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: 0 βαθμοί
2ος όμιλος
Πηγή:
Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: 0 βαθμοί
Ημιτελικοί
Πηγή:
Πέμπτη θέση
Πηγή:
Τρίτη θέση
Πηγή:
Τελικός
Πηγή:
Τελική κατάταξη
Πηγή:
Εξωτερικοί σύνδεσμοι
1993–94 Κατηγορία:Υδατοσφαίριση το 1993 Κατηγορία:Υδατοσφαίριση το 1994
Καθεδρικός της Παναγίας του Μπζομάρ
Ο Καθεδρικός της Παναγίας του Μπζομάρ (ισπαν. Catedral Católica Armenia Nuestra Señora de Bzommar) είναι ο καθεδρικός ναός της Αρμενικής Καθολικής Εκκλησίας στο Μοντεβιδέο. Βρίσκεται στο Πράντο, είναι αφιερωμένος στην Παναγία του Μπζομάρ, την προστάτιδα των Αρμένιων Καθολικών και αποτελεί το θρησκευτικό κέντρο της τοπικής αρμενικής κοινότητας.
Παραπομπές
Κατηγορία:Μοντεβιδέο Κατηγορία:Εκκλησίες αφιερωμένες στην Παναγία Κατηγορία:Χριστιανικοί ναοί στη Νότια Αμερική
Επαρχίες της Κυπριακής Δημοκρατίας
Η Κυπριακή Δημοκρατία, για διοικητικούς λόγους, είναι διαιρεμένη σε έξι επαρχίες. Οι επαρχίες αυτές περιλαμβάνουν δήμους και κοινότητες. Η διοικητική πρωτεύουσα κάθε επαρχίας είναι ο ομώνυμος μητροπολιτικός δήμος.
Οι έξι επαρχίες
Οι έξι επαρχίες της Κυπριακής Δημοκρατίας είναι: μικρογραφία|427x427εσ|Οι έξι επαρχίες της Κυπριακής Δημοκρατίας. Μετά την τουρκική εισβολή του 1974 και την κατάληψη μεγάλου μέρους των εδαφών της Κυπριακής Δημοκρατίας από τα τουρκικά στρατεύματα, ολόκληρη η επαρχία Κερύνειας, το μεγαλύτερο μέρος της επαρχίας Αμμοχώστου, μεγάλο μέρος της επαρχίας Λευκωσίας και μικρό μέρος της επαρχίας Λάρνακας τελούν υπό κατοχή. Παρόλο που το έδαφος κάποιων δήμων και κοινοτήτων βρίσκεται στο κατεχόμενο μέρος του κράτους και έπαψαν να ασκούν τις συνηθισμένες δημοτικές και κοινοτικές εξουσίες και αρμοδιότητες, εντούτοις διατηρούν τη νομική τους υπόσταση στις ελεύθερες περιοχές της Δημοκρατίας, όπου έχουν προσωρινά την έδρα τους.
Επαρχιακές διοικήσεις και έπαρχος
Η κάθε επαρχία διοικείται από την Επαρχιακή Διοίκηση, επικεφαλής των οποίων είναι ένας έπαρχος. Ο κάθε έπαρχος είναι ανώτερος δημόσιος υπάλληλος, υπαγόμενος στο Υπουργείο Εσωτερικών. Διορίζονται από την κυβέρνηση ως τοπικοί εκπρόσωποι της και λειτουργούν ως συντονιστές και σύνδεσμοι για τις δραστηριότητες όλων των υπουργείων στις επαρχίες. Κάθε Επαρχιακή Διοίκηση συντονίζει, καθοδηγεί και υλοποιεί έργα ανάπτυξης των κοινοτήτων. Επιπρόσθετα, διαδραματίζουν ουσιαστικό ρόλο στην εκπόνηση, αναθεώρηση και τροποποίηση των Τοπικών Σχεδίων και της Δήλωσης Πολιτικής καθώς και στη διαδικασία μελέτης των ενστάσεων. Γενικά οι Επαρχιακές Διοικήσεις με την ποικίλη και πολύπλευρη δράση τους αποσκοπούν στην εξυπηρέτηση του κοινού, τόσο με την παροχή κανονικών διοικητικών υπηρεσιών, με βάση τους διάφορους νόμους και κανονισμούς, όσο και με την εκτέλεση διαφόρων έργων αγροτικής ανάπτυξης. Τα έργα αυτά συμβάλλουν όχι μόνο στην ανάπτυξη της υπαίθρου, αλλά και στην πρόοδο και ανάπτυξη της χώρας γενικότερα.
Στατιστικά στοιχεία επαρχιών
Ο πίνακας που ακολουθεί παρουσιάζει στατιστικά στοιχεία για τις επαρχίες της Κυπριακής Δημοκρατίας.
Σημείωση: 1 Η απογραφή του πληθυσμού του 2021 αναφέρεται στις περιοχές που ελέγχονται από την Κυπριακή Δημοκρατία. Ο πληθυσμός των κατεχομένων εδαφών δεν περιλαμβάνεται.
Εξωτερικοί σύνδεσμοι
επαρχιες της κυπρου
Η Πριγκίπισσα του Μονπενσιέ (ταινία)
Η Πριγκίπισσα του Μονπενσιέ (γαλλικά: La Princesse de Montpensier) είναι ένα δράμα εποχής του 2010 σε σκηνοθεσία του Μπερτράν Ταβερνιέ, εμπνευσμένο από το ομώνυμο μυθιστόρημα που δημοσιεύτηκε ανώνυμα από την Μαντάμ ντε Λαφαγέτ το 1662. Πρωταγωνιστεί η Μελανί Τιερί μαζί με τους Λαμπέρ Ουιλσόν, Γκρεγκουάρ Λεπρένς-Ρινγκέ, Γκασπάρ Ουλιέλ, Τζουντίτ Σελμά.
Η ταινία συνδυάζει τη μυθοπλασία και την ιστορία στα χρόνια των αιματηρών συγκρούσεων που είναι γνωστά ως Θρησκευτικοί Πόλεμοι (1562-1598), οι οποίοι έφεραν αντιμέτωπους τους Καθολικούς με τους Προτεστάντες, αλλά συγχρόνως περιλάμβαναν σκληρούς αγώνες εξουσίας μεταξύ των φατριών των ευγενών και της βασιλικής οικογένειας. Το αποκορύφωμα της αγριότητας ήταν η σφαγή της Νύχτας του Αγίου Βαρθολομαίου το 1572, κατά τη διάρκεια της οποίας όχλος ένοπλων Καθολικών κυνήγησαν και σκότωσαν χιλιάδες προτεστάντες. Μέσα σε αυτά τα δραματικά γεγονότα, εξελίσσεται η ιστορία της πριγκίπισσας του Μονπενσιέ.
Πολλές από τις σκηνές της ταινίας γυρίστηκαν στο κάστρο του Μπλουά.
Η ταινία συμμετείχε στο 63ο Φεστιβάλ Κινηματογράφου των Καννών και κυκλοφόρησε στους γαλλικούς κινηματογράφους στις 3 Νοεμβρίου 2010.
Πλοκή
Το 1567, η Γαλλία βρίσκεται υπό τη βασιλεία του Καρόλου Θ' και οι θρησκευτικοί πόλεμοι μαίνονται και η χώρα έχει μετατραπεί σ’ ένα αιματοβαμμένο πεδίο μάχης ...
Από μικρή ηλικία, η Μαρί ντε Μεζιέρ, κληρονόμος μιας από τις μεγαλύτερες περιουσίες του βασιλείου της Γαλλίας, είναι ερωτευμένη με τον νεαρό δούκα ντε Γκιζ, που είναι γνωστός ως «Σημαδεμένος». Αναγκάζεται όμως να υποταχθεί στην επιθυμία του πατέρα της και παντρεύεται τον πρίγκιπα Μονπενσιέ, τον οποίο δεν έχει συναντήσει ποτέ. Όταν ο σύζυγός της κλήθηκε από τον βασιλιά να ενταχθεί στον πόλεμο εναντίον των Προτεσταντών, την έστειλε σε ένα απομονωμένο κάστρο του με συνοδεία τον κόμη ντε Σαμπάν, φίλο και πρώην δάσκαλό του, μακριά από τον κόσμο, ο οποίος την ερωτεύεται.
Αυτή προσπαθεί μάταια να ξεχάσει το πάθος της για τον ντε Γκιζ, αλλά γίνεται, παρά τη θέλησή της, έρμαιο των αντίπαλων και βίαιων παθών στα οποία εμπλέκεται επίσης και ο δούκας του Αντζού, ο μελλοντικός Ερρίκος Γ΄.
Παραπομπές
Κατηγορία:Γαλλικές ταινίες Κατηγορία:Γαλλικές ιστορικές ταινίες Κατηγορία:Γαλλόφωνες ταινίες Κατηγορία:Γαλλικές δραματικές ταινίες Κατηγορία:Ταινίες του 2010 Κατηγορία:Ταινίες βασισμένες σε γαλλικά μυθιστορήματα
Κλοντ Γκουντιμέλ
Ο Κλοντ Γκουντιμέλ (Claude Goudimel, Μπεζανσόν 1514; – Λυών Αύγουστος  1572) ήταν Γάλλος συνθέτης και θεωρητικός μουσικής του 15ου αιώνα, καθώς και από τους σημαντικότερους εκδότες μουσικών έργων της Αναγέννησης.
Βιογραφικά στοιχεία
Ο Γκουντιμέλ γεννήθηκε στην πόλη Μπεζανσόν της Δ. Γαλλίας. Λίγα στοιχεία της ζωής του είναι γνωστά μέχρι να υπάρξει τεκμηριωμένη καταγραφή στο Παρίσι, το 1549, όπου σπουδάζει στο Πανεπιστήμιο της πόλης. Εκείνο το έτος, μάλιστα, δημοσίευσε ένα βιβλίο με γαλλικά τραγούδια (σανσόν). Στις αρχές της δεκαετίας του 1550 εργάστηκε με τον τυπογράφο Νιολά Ντι Σεμέν (Nicolas Du Chemin) και, ίσως, εξακολουθούσε να σπουδάζει στο Πανεπιστήμιο του Παρισιού μέχρι το 1555. Από το 1555 και έπειτα υπήρξε συνεργάτης του Σεμέν στην εκδοτική επιχείρηση. Με τη μεσολάβηση του ανθρωπιστή και λογίου Ζαν ντε Μπρινιόν (Jean II Brinon) ήλθε σε επαφή με τον Ρονσάρ και συνεργάστηκε μαζί του στο μουσικό συμπλήρωμα της συλλογής του τελευταίου, «Έρωτες» (1552).
Μουσική και μουσικολογικά στοιχεία
Ο Γκουντιμέλ είναι περισσότερο γνωστός για τις τετραμερείς επεξεργασίες του σε Ψαλμούς, από το περίφημο «Ψαλτήριο της Γενεύης» (ή «Ψαλτήριο των Ουγενότων), στις γαλλικές εκδοχές του ποιητή Μαρό. Σε μία από τις τέσσερις πλήρεις εκδόσεις του, θέτει -σε αντίθεση με άλλες συνθέσεις εκείνη την εποχή- τη μελωδία στην πάνω φωνή, μέθοδο που επικρατεί στην υμνωδία μέχρι σήμερα. Επιπλέον, συνέθεσε λειτουργίες, μοτέτα και αρκετά κοσμικά σανσόν, σχεδόν όλα από τα οποία χρονολογούνται πριν από τη μεταστροφή του στον προτεσταντισμό (πιθανώς γύρω στο 1560). Το ύφος του Goudimel τείνει να είναι ομοφωνικό, με ενδιαφέρουσα χρήση του ρυθμού (συγκοπές, αντιχρονισμοί) και του μελίσματος και κλιμακωτών φωνητικών εισόδων για να αναδείξει τα εσωτερικά μέρη, ειδικά στα σανσόν. Οι Ψαλμοί του, ωστόσο, είναι περισσότερο πολυφωνικές συνθέσεις, χαρακτηριστικές του μέσου αντιστικτικού ύφους, το οποίο έχει ως υπόδειγμα τα σανσόν του Ζακ Αρκαντέλτ, που έζησε στην ίδια εποχή με τον Γκουντιμέλ, περίπου. Αυτό που κάποτε υπήρξε ευρέως γνωστό ότι δίδαξε τον Παλεστρίνα θεωρείται, πλέον, αβάσιμο. Τα έργα του εκτείνονται σε 14 τόμους, αν και αρκετά από αυτά είναι αποσπασματικά, καθώς λείπουν μία ή περισσότερες φωνές.
Σημειώσεις
i. Αναφέρονται, επίσης, ως πιθανό έτος γέννησης το 1520, ή, γενικότερα, οι χρονιές μεταξύ 1514 και 1525
ii. Λόγω της σημαντικότητας του συμβάντος, είναι σχεδόν βέβαιο ότι, ο φόνος του συνθέτη διαπράχθηκε μεταξύ 28 και 31 Αυγούστου 1572
Βιβλιογραφία
Κατηγορία:Γάλλοι συνθέτες Κατηγορία:Δολοφονημένοι Κατηγορία:Συνθέτες της Αναγέννησης
Αθηροσκλήρωση
Η αθηροσκλήρωση είναι συχνή βλάβη η οποία προοδευτικά δημιουργείται, όταν τα τοιχώματα των αρτηριών και των αγγείων του κυκλοφορικού συστήματος του οργανισμού αρχίζουν να υφίστανται βλάβες. Αυτές οι βλάβες με αργό ρυθμό προκαλούν τη δημιουργία αθηρωματικών πλακών στην εσωτερική πλευρά, κυρίως των αρτηριών, κάτι σαν μια μορφή εκτεταμένων συσσωματωμάτων τα οποία αποτελούνται από λιπώδεις ενώσεις.
Οι ενώσεις αυτές είναι γνωστές ως "χοληστερόλη χαμηλής πυκνότητας" (LDL). Η αθηροσκλήρωση είναι μια "ύπουλη" ασθένεια που δεν έχει καθόλου συμπτώματα στα αρχικά της στάδια και εξελίσσεται με έναν μη αντιστρεπτό τρόπο. Το αθήρωμα που συγκεντρώνεται έχει ουσιαστικά την εμφάνιση ενός κίτρινου υλικού, και όσο αυξάνεται και μεγαλώνει, καταλήγει να είναι μία συσσωρευμένη πλάκα, της οποίας η χημική σύνθεση είναι πλούσια σε χοληστερόλη. Με την πάροδο του χρόνου, η αθηρωματική πλάκα διογκώνεται, μειώνει έτσι την εσωτερική διάμετρο των αρτηριών (που είναι και το πλέον επικίνδυνο), δύναται να μειώνει και αυτή των αγγείων (ιδίως στα άκρα του ανθρωπίνου σώματος) και προκαλεί έτσι μια ευρεία στένωση.
Αυτή η προοδευτικά αρνητική εξέλιξη θα οδηγήσει στην εμφάνιση τόσο καρδιακών εμφραγμάτων, όσο και ισχαιμικών εγκεφαλικών επεισοδίων, επικίνδυνων για τη ζωή. Τα συμπτώματα θα αρχίσουν να εμφανίζονται, όταν η αρτηρία ή τα αγγεία έχουν ήδη στενέψει και πιθανά να έχουν δημιουργηθεί θρόμβος ή θρόμβοι. Τυπικά συμπτώματα της αθηροσκλήρωσης, σε προχωρημένο βέβαια στάδιο, είναι ο πόνος στο στήθος (στηθάγχη), το μούδιασμα, δύσπνοια και εφίδρωση. Η πιο επικίνδυνη μορφή της είναι όταν έχει συμβεί είτε στην καρωτίδα, είτε στα αγγεία του εγκεφάλου.
Τα καρδιαγγειακά νοσήματα, εξαιτίας και της αθηροσκλήρωσης, είναι η σημαντικότερη αιτία θανάτου στους άνδρες (ηλικίας 35-55) και μία από τις σημαντικότερες αιτίες θανάτου στις γυναίκες στη Δύση. Ο Παγκόσμιος Οργανισμός Υγείας εκτιμά ότι το 2020 τα καρδιαγγειακά νοσήματα θα ευθύνονται για τον θάνατο σχεδόν 25 εκατομμυρίων ανθρώπων στον κόσμο. Τα τελευταία 30 έτη, οι στατίνες έχουν αποδειχθεί ως τα πλέον αποτελεσματικά φάρμακα για την αθηροσκλήρωση.
Παραπομπές
Κατηγορία:Παθήσεις των αγγείων Κατηγορία:Αιτίες θανάτου
521
Η τρέχουσα σελίδα αφορά το έτος 521 κατά το Γρηγοριανό ημερολόγιο
Ιθώμη (αποσαφήνιση)
Ο όρος Ιθώμη μπορεί να αναφέρεται:
ή σε έναν από τους παρακάτω δήμους:
Κατηγορία:Αποσαφηνίσεις ελληνικών τοπωνυμίων
Στανισλάβ Κρόπιλακ
Ο Στανισλάβ Κρόπιλακ (σλοβακικά: Stanislav Kropilák, 10 Ιουνίου 1955 – 14 Οκτωβρίου 2022 ) ήταν Σλοβάκος, προηγούμενα Τσεχοσλοβάκος,  επαγγελματίας καλαθοσφαιριστής, ο οποίος αγωνιζόταν ως πάουερ φόργουορντ/σέντερ. Θεωρείται ένας από τους καλύτερους Ευρωπαίους παίκτες της γενιάς του. Ανακηρύχθηκε ένας από τους 50 Σπουδαιότερους Παίκτες της FIBA το 1991, ενώ το 2021 έγινε μέλος του Hall of Fame της FIBA.
Βιογραφία
Γεννήθηκε στην Στρέμνιτσε, αλλά μεγάλωσε στη Μπρατισλάβα από την ηλικία των τριών. Ξεκίνησε την κολύμβηση στον αθλητισμό, στη συνέχεια πέρασε στο σκι -γι' αυτό πήρε το γνωστό ψευδώνυμο Kily από τον πιο διάσημο σκιέρ του κόσμου της εποχής, Γάλλο Ζαν Κλοντ Κιλί (Jean-Claude Killy). Για δεκατρία χρόνια ήταν ένα από τα βασικά στελέχη της ομάδας μπάσκετ της Τσεχοσλοβακίας. Δέκα φορές σε σειρά (1975–1984) ήταν ο καλύτερος μπασκετμπολίστας στη Σλοβακία, πέντε φορές ο καλύτερος στην Τσεχοσλοβακία (1979, 1980, 1982, 1983, 1985). Κατά τη διάρκεια της καριέρας του, είχε προσφορές από ιταλικά, ισπανικά και ελληνικούς συλλόγους, αλλά επειδή δεν ήθελε να μεταναστεύει έμεινε στην Τσεχοσλοβακία έως το 1987, όπου μεταγράφηκε στο Βέλγιο. Κατά τη διάρκεια της καριέρας του έπαιξε για εννιά χρόνια στο Βέλγιο και δύο χρόνια στο Λουξεμβούργο συμβάλοντας σημαντικά στην άνοδο του επιπέδου του αθλήματος στις δύο αυτές χώρες, κλείνοντας στα 41 την πολυετή σταδιοδρομία του.
Η αθλητική του φήμη ξεπέρασε σημαντικά τα σύνορα της πρώην Τσεχοσλοβακίας. Μετά τους Ολυμπιακούς Αγώνες του 1976 θα ήταν ο πρώτος Τσεχοσλοβάκος του οποίου το καθεστώς θα επέτρεπε επίσημα να φύγει στο εξωτερικό στο Πανεπιστήμιο. Ενδιαφέρον είχα ήδη δείξει αμερικανικά πανεπιστήμιο αλλά ο Κρόπιλακ τραυματίστηκε στο γόνατό του. Έτσι τελικά σπούδασε αρχιτεκτονική για δύο χρόνια και μετά νομική στη χώρα του και η επιθυμία του να αγωνιστεί στο NBA δεν πραγματοποιήθηκε. Εμφανίστηκε με τη φανέλα της ευρωπαϊκής επίλεκτης ομάδας 15 φορές. Συμμετείχε επίσης στην ευρωπαϊκή ομάδα το 1982 σε έναν αγώνα με αντίπαλο τις Εθνική των ΗΠΑ, ο οποίος διοργανώθηκε με αφορμή την 50ή επέτειο από την ίδρυση της FIBA. Σε εκείνο τον αγώνα, έπαιξε εναντίον του μετέπειτα μεγαλύτερου αστέρα του ΝΒΑ, Μάικλ Τζόρνταν.
Ίσως κορυφαία διακρίση στην καριέρα του ήταν η κατάκτηση του ασημένιου μεταλλίου στο Ευρωπαϊκό Πρωτάθλημα του 1985 στη Δυτική Γερμανία έχοντας μέσο όρο 15,3 πόντους ανά παιχνίδι. Στον τελικό οι Τσεχοσλοβάκοι έχασαν με 31 πόντους από την τότε πανίσχυρη Σοβιετική Ενωση (120–89, με 23 πόντους του Κρόπιλακ), αλλά στον προημιτελικό απέκλεισαν τους Γιουγκοσλάβους και στον ημιτελικό είχαν σοκάρει τους ασημένιους Ολυμπιονίκες, Ισπανούς με 102–91 με 22 πόντους από τον Κρόπιλακ. Είχαν προηγηθεί δύο χάλκινα μετάλλια στην κορυφαία ευρωπαϊκή διοργάνωση του αθλήματος, το 1977 και το 1981. Στο Ευρωπαϊκό Πρωτάθλημα του 1983 ήταν δεύτερος σκόρερ με 21,6 πόντους πίσω από το Νίκο Γκάλη, ενώ με 769 πόντους σε 55 αγώνες τελικής φάσης είναι 10ος σκόρερ όλων των εποχών στη διοργάνωση. Εξαιρετικές ήταν και οι εμφανίσεις του στους Ολυμπιακούς Αγώνες του 1980 όπου είχε 26,2 πόντους και 8,9 ριμπάουντ μέσο όρο ανά αγώνα, ενώ με βάση το μέσο όρο πόντων ήταν δεύτερος σκόρερ της διοργάνωσης.
Με την εθνική ομάδα αγωνίστηκε συνολικά 368 φορές και είναι τρίτος σε συμμετοχές στην ιστορία της. Μετά την αποχώρησή του από την ενεργό δράση έγινε διοικητικό στέλεχος σε ομάδες, κυρίως στην Ίντερ Μπρατισλάβας. Εργάστηκε επίσης ως στέλεχος της Ολυμπιακής Επιτροπής της Σλοβακίας και από το 2002 έως το 2006 ήταν μέλος του Εθνικού Συμβουλίου της Σλοβακικής Δημοκρατίας. Η ενασχόληση του με την πολιτική είχε ως στόχο την προσπάθεια βοήθειας ανόδου του επιπέδου του αθλήματος στη χώρα του που είχε κατρακυλήσει. Όπως είπε και ο ίδιος: «Ετοίμαζα ένα νομοσχέδιο για τον αθλητισμό. Λοιπόν, από αυτά που ήθελα, δεν μπορούσα να επιβάλω τίποτα. Στο κοινοβούλιο ή στο κόμμα. Οι προτεραιότητες ήταν εντελώς διαφορετικές εκείνη την εποχή. Κανείς δεν ενδιαφέρθηκε για τις προτάσεις μου, όλοι σκεφτόντουσαν πώς να πάρουν όσο το δυνατόν περισσότερες ψήφους στις επόμενες εκλογές».
Εξωτερικοί σύνδεσμοι
Κατηγορία:Τσεχοσλοβάκοι καλαθοσφαιριστές Κατηγορία:Σλοβάκοι καλαθοσφαιριστές Κατηγορία:Πάουερ φόργουορντ Κατηγορία:Σέντερ Κατηγορία:Καλαθοσφαιριστές Εθνικής Τσεχοσλοβακίας Κατηγορία:Καλαθοσφαιριστές Ευρωμπάσκετ 1975 Κατηγορία:Καλαθοσφαιριστές στους Θερινούς Ολυμπιακούς Αγώνες 1976 Κατηγορία:Καλαθοσφαιριστές Ευρωμπάσκετ 1977 Κατηγορία:Καλαθοσφαιριστές Παγκοσμίου Πρωταθλήματος 1978 Κατηγορία:Καλαθοσφαιριστές Ευρωμπάσκετ 1979 Κατηγορία:Καλαθοσφαιριστές στους Θερινούς Ολυμπιακούς Αγώνες 1980 Κατηγορία:Καλαθοσφαιριστές Ευρωμπάσκετ 1983 Κατηγορία:Καλαθοσφαιριστές Ευρωμπάσκετ 1981 Κατηγορία:Καλαθοσφαιριστές Παγκοσμίου Πρωταθλήματος 1982 Κατηγορία:Καλαθοσφαιριστές Ευρωμπάσκετ 1985 Κατηγορία:Καλαθοσφαιριστές Ευρωμπάσκετ 1987 Κατηγορία:Καλαθοσφαιριστές Ίντερ Μπρατισλάβα Κατηγορία:Καλαθοσφαιριστές Σπιρού Σαρλεουά Κατηγορία:Εισαχθέντες στο Hall of Fame της FIBA
Αϊρίν Μπόυντερ Πίκοκ
Η Αϊρίν Έβελιν Μπόυντερ Πίκοκ (λατινικό αλφάβητο : Irene Evelyn Bowder Peacock), (Firozpur, Ινδία, 27 Ιουλίου 1892 - Γιοχάνεσμπουργκ, Νότια Αφρική, 13 Ιουνίου 1978 ), ήταν Βρετανικής καταγωγής, Ινδή κι έπειτα Νοτιοαφρικανή πρωταθλήτρια της αντισφαίρισης.
Γεννήθηκε στην Ινδία, Βρετανική αποικία τότε όπου έμαθε και έπαιξε αντισφαίριση. Μετά τον γάμο της μετέβη, το 1922 στη Νότια Αφρική όπου έμεινε μόνιμα. Κέρδισε το πρωτάθλημα του Παντζάμπ στο απλό το 1915, 1916, 1917, 1918, 1919 και το 1920.
Στο παγκόσμιο πρωτάθλημα κλειστού γηπέδου το 1920 ήταν φιναλίστ στο διπλό και νικήτρια στο μεικτό με συμπαίκτη τον Φράνσις Φίσερ όπου νίκησαν στον τελικό τους Στάνλεϊ Ντόστ και Κάθλιν Μακέν Γκόντφρι. Το 1921 κέρδισε το μεικτό στο πρωτάθλημα του Queen's κλαμπ με συμπαίκτη πάλι τον Φίσερ, αλλά έχασε τον τελικό του απλού από την Έντιθ Χόλμαν.
Με την ομάδα γυναικών της Νότιας Αφρικής περιόδευσε στην Ευρώπη το 1927 και μαζί με την Μπόμπι Χέιν Μίλερ κέρδισαν το διπλό στο Queen's Club.
Παραπομπές
Κατηγορία:Ινδές αθλήτριες της αντισφαίρισης Κατηγορία:Νοτιοαφρικανές αθλήτριες της αντισφαίρισης Κατηγορία:Νικητές Γαλλικού Όπεν
Ομίχλη πάγου
thumb|Ομίχλη πάγου στον Ποταμό Μπόου στο [[Κάλγκαρι, στους -20 °C, τον Ιανουάριο του 2015.]] Η ομίχλη πάγου είναι τύπος ομίχλης που αποτελείται από λεπτούς παγοκρυστάλλους που αιωρούνται στον αέρα. Εμφανίζεται μόνο σε ψυχρές περιοχές του κόσμου, καθώς τα σταγονίδια νερού που αιωρούνται στον αέρα μπορούν να παραμείνουν υγρά μέχρι τους -40 °C. Θα πρέπει να διακρίνεται από τη διαμαντόσκονη, μια βροχόπτωση αραιών παγοκρυστάλλων που πέφτει από έναν καθαρό ουρανό. Θα πρέπει επίσης να διακρίνεται από την παγωμένη ομίχλη.
Παραπομπές
Κατηγορία:Ομίχλη Κατηγορία:Κατακρημνίσεις
Ασκάλαφος
Με το όνομα Ασκάλαφος αναφέρονται δύο διαφορετικά πρόσωπα της ελληνικής μυθολογίας και ένα γένος εντόμων, αναλυτικότερα:
Κατηγορία:Αποσαφηνίσεις ονομάτων
522
Η τρέχουσα σελίδα αφορά το έτος 522 κατά το Γρηγοριανό ημερολόγιο
Θάνατοι
Κατηγορία:Έτη
Μίμας
Το όνομα Μίμας ή Μίμαντας μπορεί να αναφέρεται:
Κατηγορία:Αποσαφηνίσεις ονομάτων
Δόξα ΙΙ (αντιτορπιλικό)
Το Δόξα ΙΙ / D-16 ήταν Αντιτορπιλικό τύπου Gleeves, πρώην ‘USS Ludlow DD-438’.
Ναυπηγήθηκε το 1943 στα ναυπηγεία ‘USA – Bath Iron Work Corp. Bath Maine’.Παραχωρήθηκε από τις Η.Π.Α. στις 18 Απριλίου 1951 στη Βοστόνη, ανάδοχος Αντιστράτηγος Jivan Fleet εκπρόσωπος του Υποστράτηγος C.G. Helmick. Καθελκύστηκε στις 11 Νοεμβρίου 1941. Στην ενέργεια στις 5 Μαρτίου 1941. Ομοίου τύπου πλοία : Νίκη ΙΙ και Δόξα ΙΙ. Παροπλίστηκε το 1972.
Εξωτερικοί σύνδεσμοι
Κατηγορία:Ελληνικά αντιτορπιλικά
Διαμέρισμα Σαιν-Μπενουά
Το Διαμέρισμα Σαιν-Μπενουά (γαλλικά: Sainte-Benoît) είναι ένα από τα τέσσερα διαμερίσματα της υπερπόντιας περιοχής της Ρεϋνιόν. Πήρε το όνομά του από την πρωτεύουσα Σαιν-Μπενουά. Το Σαιν-Μπενουά έχει έκταση 736 τ.χλμ.. Έχει πληθυσμό 101.804 κατοίκων (1999). Η αριθμητική πυκνότητα είναι 138,4 κάτοικοι ανά τ.χλμ.
Παραπομπές
σ
Μίμας (μυθολογία)
Στην ελληνική μυθολογία με το όνομα Μίμας ή Μίμαντας είναι γνωστός ως ένας από τους Γίγαντες. Ο Μίμας έλαβε μέρος στη Γιγαντομαχία, κατά την οποία οι Γίγαντες πολέμησαν εναντίον των θεών του Ολύμπου. Στη Γιγαντομαχία, ο Μίμας σκοτώθηκε από κεραυνό του Δία («κατακεραυνώθηκε») ή σκοτώθηκε από τον θεό Ήφαιστο.
Πηγές
Μιμας
Τρυφερές Εξαδέλφες
Οι Τρυφερές Εξαδέλφες (γαλλικά: Tendres Cousines) είναι μια δραματική-ερωτική ταινία γαλλο-γερμανικής παραγωγής, γυρισμένη το 1980 από τον Ντέηβιντ Χάμιλτον. Είναι βασισμένη στο ομότιτλο βιβλίο του Πασκάλ Λινέ γραμμένο το 1979.
Περίληψη
Ο 15χρονος Ζυλιέν καταφθάνει στο εξοχικό της οικογένειας κάπου στην επαρχία της Γαλλίας. Είναι ερωτευμένος με την κατά ένα χρόνο μεγαλύτερη εξαδέλφη του τη Τζούλια, ενώ δέχεται καθημερινά την πολιορκία της μικρότερης ξαδέρφης του Πουν. Η Τζούλια αδιαφορεί και τον πικάρει φλερτάροντας με τον Σαρλ, αρραβωνιαστικό της αδερφής του Ζυλιέν. Στο εξοχικό φιλοξενούνται και πολλά άλλα πρόσωπα αφού οι οικονομικές δυσκολίες οδήγησαν την οικογένεια του Ζυλιέν να το μετατρέψει σε μια άτυπη πανσιόν.
Πληροφορίες
Το σενάριο της ταινίας έγραψε ο Πασκάλ Λινέ, συγγραφέας επίσης του βιβλίου που βασίστηκε η ταινία, λίγους μόλις μήνες μετά την κυκλοφορία του βιβλίου από τις εκδόσεις Gallimard. Το κεντρικό θέμα της ταινίας και του βιβλίου έχει πραγματευτεί παλιότερα και ο Γκυγιώμ Απολλιναίρ στο έργο του Τα κατορθώματα ενός μικρού Δον Ζουάν. Το έργο του Απολλιναίρ μεταφέρθηκε στον κινηματογράφο λίγα χρόνια αργότερα, το 1986, από τον Τζιανφράνκο Μινιότσι με πρωταγωνίστρια την Μαρινά Βλαντί. Το φιλμ του Μινιότσι έλαβε καλύτερες κριτικές όντας πιο "κινηματογραφικό"¨από την καθαρά εικονοκλαστική προσέγγιση του Χάμιλτον, που ως φωτογράφος κατά κύριο επάγγελμα, ασχολήθηκε περισσότερο με το οπτικό αποτέλεσμα και λιγότερο με τις ερμηνείες.
Όπως σε όλες τις ταινίες του Χάμιλτον αλλά και στα φωτογραφικά του λευκώματα κυριαρχεί η παρουσία όμορφων γυναικών (μερικές μάλιστα στα όρια της εφηβείας) που απεικονίζονται γυμνές. Παρούσα είναι και η ιδιαίτερη τεχνική του με το απαλό φόκους και τους παστέλ χρωματισμούς να προσδίδουν μια ονειρική ατμόσφαιρα. Η ταινία παρά το τολμηρό της θέμα και περιεχόμενο, έχει προβληθεί τόσο από την κρατική τηλεόραση (ΕΡΤ) όσο και από ιδιωτικούς σταθμούς χωρίς περικοπές.
Εξωτερικοί σύνδεσμοι
Κατηγορία:Ταινίες του 1979 Κατηγορία:Γαλλικές ταινίες Κατηγορία:Γαλλόφωνες ταινίες Κατηγορία:Γαλλικές δραματικές ταινίες Κατηγορία:Ταινίες βασισμένες σε γαλλικά μυθιστορήματα
523
Η τρέχουσα σελίδα αφορά το έτος 523 κατά το Γρηγοριανό ημερολόγιο
Μήστορας
Στην ελληνική μυθολογία με το όνομα Μήστορας (Μήστωρ) είναι γνωστά τα παρακάτω τρία διαφορετικά πρόσωπα:
Πηγή
Μηστορας
Κατηγορία:Ταφίοι
525
Η τρέχουσα σελίδα αφορά το έτος 525 κατά το Γρηγοριανό ημερολόγιο
Θάνατοι
Κατηγορία:Έτη
Blériot XI
Το Blériot XI, που σχεδιάστηκε σε μεγάλο βαθμό από τον Raymond Saulnier ,  ήταν μια εξέλιξη του Blériot VIII , το οποίο ο Blériot είχε πετάξει με επιτυχία το 1908. Όπως και ο προκάτοχός του, ήταν ένα μονοπλάνο με διαμόρφωση τρακτέρ με μερικώς καλυμμένη άτρακτο με δοκό. τέφρα με συρμάτινο σταυρό. Η κύρια διαφορά ήταν η χρήση της παραμόρφωσης φτερών για πλευρικό έλεγχο. Οι επιφάνειες της ουράς αποτελούνταν από ένα μικρό ισορροπημένο παντοκίνητο πηδάλιο τοποθετημένο στο οπίσθιο κατακόρυφο μέλος της ατράκτου και ένα οριζόντιο αεροπλάνο τοποθετημένο κάτω από το κάτω μέροςμακρυά. Αυτό είχε επιφάνειες ανελκυστήρα που αποτελούσαν το πιο εξωτερικό μέρος της σταθερής οριζόντιας επιφάνειας. Αυτοί οι "ανελκυστήρες" συνδέονταν με έναν σωλήνα ροπής που διέτρεχε το εσωτερικό τμήμα. Τα σύρματα στήριξης και στρέβλωσης προσαρτήθηκαν σε μια ραχιαία καμπίνα σε σχήμα «στέγης σπιτιού» πέντε συστατικών που αποτελείται από ένα ζευγάρι ανεστραμμένων αντηρίδων V με τις κορυφές τους συνδεδεμένες με έναν διαμήκη σωλήνα και μια ανεστραμμένη τετράπλευρη πυραμιδική κοιλιακή καμπίνα, επίσης χαλύβδινη σωλήνωση, κάτω. Όταν πρωτοχτίστηκε είχε άνοιγμα φτερών 7 m (23 πόδια) και ένα μικρό πτερύγιο σε σχήμα δάκρυ τοποθετημένο στην καμπίνα,  το οποίο αργότερα αφαιρέθηκε.
Όπως και ο προκάτοχός του, είχε τον κινητήρα τοποθετημένο ακριβώς μπροστά από το μπροστινό άκρο της πτέρυγας και το κύριο πλαίσιο ήταν επίσης σαν αυτό του Type VIII, με τους τροχούς τοποθετημένους σε συρόμενους βραχίονες που μπορούσαν να γλιστρήσουν πάνω και κάτω από χαλύβδινους σωλήνες. κίνηση που προέρχεται από κορδόνια bungee. Αυτός ο απλός και έξυπνος σχεδιασμός επέτρεψε προσγειώσεις πλευρικού ανέμου με μικρότερο κίνδυνο ζημιάς. Ένας ελατηριωτός ουραίος τροχός τοποθετήθηκε στην πίσω άτρακτο μπροστά από το αεροπλάνο, με παρόμοια διάταξη κάστερ.
Όταν παρουσιάστηκε στο Paris Aero Salon τον Δεκέμβριο του 1908, το αεροσκάφος τροφοδοτείτο από έναν 7κύλινδρο κινητήρα REP ισχύος 26 kW (35 hp) που οδηγούσε μια έλικα τύπου paddle με τέσσερις λεπίδες. Το αεροσκάφος πέταξε για πρώτη φορά στο Issy-les-Moulineaux στις 23 Ιανουαρίου 1909,  αλλά παρόλο που το αεροσκάφος είχε καλή συμπεριφορά, ο κινητήρας αποδείχθηκε εξαιρετικά αναξιόπιστος και, με την υπόδειξη του μηχανικού του Ferdinand Collin, ο Blériot ήρθε σε επαφή με τον Alessandro Anzani. διάσημος δρομέας μοτοσικλετών του οποίου οι επιτυχίες οφείλονταν στους κινητήρες που κατασκεύαζε και ο οποίος είχε μπει πρόσφατα στον χώρο της κατασκευής αεροκινητήρων. Στις 27 Μαΐου 1909, τοποθετήθηκε ένας κινητήρας Anzani 3-κύλινδρου διαμόρφωσης ανεμιστήρα (ημιακτινικό) 19 kW (25 hp). Η προπέλα αντικαταστάθηκε επίσης με μια έλικα Chauvière Intégrale με δύο λεπίδες, κατασκευασμένη από πλαστικοποιημένο ξύλο καρυδιάς. Αυτό το σχέδιο προπέλας ήταν μια σημαντική πρόοδος στη γαλλική τεχνολογία αεροσκαφών και ήταν η πρώτη ευρωπαϊκή προπέλα που συναγωνίστηκε την απόδοση των ελίκων που χρησιμοποιούσαν οι αδελφοί Ράιτ.
Στις αρχές Ιουλίου, ο Blériot ασχολήθηκε με τις δοκιμές πτήσης ενός νέου αεροσκάφους, του διθέσιου Type XII, αλλά συνέχισε να πετάει με τον Type XI στις 18 Ιουλίου. Μέχρι τότε, το μικρό πτερύγιο της καμπίνας είχε αφαιρεθεί και το άνοιγμα των φτερών είχε αυξηθεί κατά 79 cm (31 in). Στις 26 Ιουνίου, διαχειρίστηκε μια πτήση διάρκειας 36 λεπτών 55 δευτερολέπτων και στις 13 Ιουλίου, ο Blériot κέρδισε το πρώτο Prix du Voyage του Aero Club de France με μια πτήση 42 km (26 μίλια) μεταξύ Etampes και Orléans.
Διαμέρισμα Σαιν-Ντενί
Το Διαμέρισμα Σαιν-Ντενί (γαλλικά: arrondissement de Saint-Denis) είναι ένα από τα τέσσερα διαμερίσματα της υπερπόντιας περιοχής της Ρεϋνιόν. Πήρε το όνομά του από την πρωτεύουσα Σαιν-Ντενί. Το Σαιν-Ντενί έχει έκταση 423 τ.χλμ.. Έχει πληθυσμό 236.599 κατοίκων (1999). Η αριθμητική πυκνότητα είναι 560 κάτοικοι ανά τ.χλμ.
Καντόνια
Το Σαιν-Ντενί διαιρείται σε 9 καντόνια:
Κοινότητες
Το Σαιν-Ντενί διαιρείται σε 3 κοινότητες:
Παραπομπές
σ
Ποταμός Ραζντάν
Ο Ραζντάν (αρμενικά: Հրազդան, με λατινικούς χαρακτήρες Hrazdan) είναι ο δεύτερος μεγαλύτερος ποταμός της Αρμενίας. Πηγάζει στο βορειοδυτικό άκρο της λίμνης Σεβάν και ρέει νότια, διαμέσου της επαρχίας Κότιακ και της πρωτεύουσας της Αρμενίας, του Ερεβάν. Η λίμνη με τη σειρά της τροφοδοτείται από πολλά ρέματα. Στη πεδιάδα του Αραράτ, στα σύνορα με την Τουρκία, ο Ραζντάν συμβάλει με τον Αράξη. Ο ποταμός έχει μήκος 141 χιλιόμετρα. Το νερό του ποταμού χρησιμοποιείται για την άρδευση καλλιεργειών, την παραγωγή υδροηλεκτρικής ενέργειας από μια σειρά σταθμών.
Ονομασίες
Ο ποταμός αποκαλούταν Ιλνταρούνι στα ουραρτιανά. Στα τουρκικά, το όνομα του ποταμού είναι Zangu (αρμενικά: Զանգու), Zanga, Zangi ή Zengy.
Γεωγραφία
Ο ποταμός Ραζντάν δημιουργείται από το νερό που εκρέει από τη λίμνη Σεβάν, τη μεγαλύτερη λίμνη της Αρμενίας, σε υψόμετρο 1.900 μέτρων. Ο ποταμός σχηματίζεται στο βορειοδυτικό άκρο της λίμνης και στη συνέχεια ρέει προς τα νότια, διασχίζοντας ένα βαθύ φαράγγι και φτάνει στη δυτική πλευρά του Ερεβάν, της πρωτεύουσας της Αρμενία, και στη συνέχεια συμβάλλει με τον Αράξη νότια της πόλης. Οι γεωλογικοί σχηματισμοί κατά μήκος του ποταμού αποτελούνται από ροές λάβας (κυρίως βασαλτικές) οι οποίες δημιουργήθηκαν από τρία ηφαίστεια στην οροσειρά Γκέκγακμ. Το ανώτερο στρώμα βασάλτη έχει ηλικία περίπου 200.000 ετών. Υπάρχουν πολλές πόλεις και χωριά κτισμένες στις όχθες του ποταμού είναι οι Σεβάν, Ραζντάν, Τσαρεντσαβάν, Αρζνί, Ερεβάν και Μασία, με συνολικό πληθυσμό περίπου 1.130.000.
Η λεκάνη απορροής του ποταμού έχει εμβαδόν 2.566 τετραγωνικά χιλιόμετρα. Η ετήσια βροχόπτωση στην περιοχή είναι 257 χιλιοστά, με μέγιστο τα 43 χιλιοστά, το Μάιο, και ελάχιστον 8 χιλιοστά, τον Αύγουστο. Η μέση θερμοκρασία στην περιοχή ποικίλει από -3 °C τον Ιανουάριο μέχρι +26 °C τον Ιουλίου, ενώ οι ακραίες τιμές είναι από -15 °C μέχρι +44 °C. Η ετησία ροή του ποταμού είναι 733 εκατομμύρια κυβικά μέτρα.
Πανίδα
Η πανίδα που απαντάται στο ποτάμι περιλαμβάνει 33 είδη χειρονομίδων και 23 ειδών σιμουλιδών (οικογένειες διπτέρων). Στο ποτάμι έχουν βρεθεί 2 είδη τροχοφόρων, 13 είδη κλαδοκεράνιων και 10 είδη κωπηπόδων. Το είδος ψαριού που απαντάται στον ποταμό είναι η πέστροφα του Σεβάν (Salmo ischchan), ενώ έχουν αναφερθεί και καραβίδες.
Αξιοποίηση
Τα νερά του ποταμού έχουν χρησιμοποιηθεί για άρδευση τον 19ο αιώνα και από τις αρχές του 20ού αιώνα. Η άρδευση έλαβε χώρα στην κοιλάδα του Αραράτ, όπου δημιουργήθηκαν 80.000 εκτάρια αρδεύσιμης γης. Η αξιοποίηση της υδροηλεκτρικής ενέργειας έγινε με την κατασκευή εφτά εργοστασίων, γνωστών ως «καταρράκτης Σεβάν-Ραζντάν», σε μήκος 70 χιλιομέτρων με συνολική δυνατότητα παραγωγής 560 MW. Είναι η μεγαλύτερη διάταξη παραγωγής υδροηλεκτρικής ενέργειας στην Αρμενία. Κατασκευάστηκε ανάμεσα στο 1930 και το 1962. Παρόλα αυτά, δίνεται προτεραιότητα στη χρήση των νερών για ύδρευση και αυτό καθορίζει την απελευθέρωση νερών από τη λίμνη, και οι σταθμοί λειτουργούν ανάλογα.
Βιβλιογραφία
κατηγορία:Ποταμοί της Αρμενίας
Ροδώπις και Ευθύνικος
Στην αρχαία Ελληνική μυθολογία, η Ροδώπις και ο Ευθύνικος είναι δύο κυνηγοί που προκάλεσαν την οργή της Αφροδίτης, της θεάς του έρωτα και της ομορφιάς. Ο μύθος τους μαρτυρείται από δύο όψιμες πηγές της αρχαιότητας, Τα Κατά Λευκίππην και Κλειτοφώντα, ένα ελληνικό ρομαντικό μυθιστόρημα του δεύτερου αιώνα μ.Χ. του Αχιλλέως Τάτιου, και το βυζαντινό μυθιστόρημα Τὰ κατὰ Δροσίλλαν καὶ Χαρικλέα του Νικήτα Ευγενιανού, που γράφτηκε τον δωδέκατο αιώνα.
Μυθολογία
Τόσο η Ροδώπις όσο και ο Ευθύνικος ήταν παρθένοι κυνηγοί που αφοσιώθηκαν στην Αρτέμιδα, την παρθένα θεά του κυνηγιού, και απέφευγαν τον γάμο καθώς καθώς και κάθε είδους έρωτα. Μια μέρα που η Άρτεμις δεν ήταν κοντά, η Αφροδίτη επινόησε να κάνει το παιχνίδι που έπαιζαν να πάει προς την ίδια κατεύθυνση και, αφού έπεισε τον γιο της Έρωτα ότι ο αγνός τρόπος ζωής της Ροδώπιδος και του Ευθύνικου ήταν σοβαρή προσβολή τόσο για εκείνον όσο και για εκείνη ως θεότητες της αγάπης, διέταξε να τους χτυπήσει και τους δύο με τα ερωτικά βέλη του. Ο Έρως έκανε όπως του είπε, και οι δύο κυνηγοί ερωτεύτηκαν αμέσως ο ένας τον άλλον. Αποσύρθηκαν σε ένα σπήλαιο και εκεί αθέτησαν τους όρκους αγνότητας τους. Η Άρτεμις είδε τότε την Αφροδίτη να γελάει, και κατάλαβε τι είχε συμβεί, κι έτσι μετέτρεψε τη Ροδώπιν σε κρήνη ακριβώς στο σημείο που είχε χάσει την παρθενιά της. Για το λόγο αυτό, κάθε νεαρή γυναίκα που ήταν ύποπτη για μη αγνό τρόπο ζωής αναγκαζόταν να μπει στην κρήνη στο εξή, ως τόπος δοκιμής. Η μοίρα του ίδιου του Ευθύνικου δεν γίνεται γνωστή.
Βιβλιογραφία
Κατηγορία:Ελληνική μυθολογία
Death on the Road
Το Death on the Road είναι ζωντανά ηχογραφημένος δίσκος του βρετανικού χέβι μέταλ συγκροτήματος Iron Maiden, ο οποίος κυκλοφόρησε σε μορφή διπλού CD και τριπλού DVD στις 30 Αυγούστου 2005 μέσω της δισκογραφικής εταιρείας "ΕΜΙ".
Η ηχογράφηση και βιντεοσκόπηση έγινε στις 24 Νοεμβρίου 2003 στη "Westfallenhalle Arena" του Ντόρτμουντ, στα πλαίσια της περιοδείας για την προώθηση του δίσκου "Dance of Death".
Το άλμπουμ έλαβε θετικές κριτικές και ανέβηκε στο # 22 στην πατρίδα του συγκροτήματος όπου βραβεύθηκε ως ασημένιο, όπως και το Top-20 αρκετών ευρωπαϊκών τσαρτ.
Τραγούδια
CD 1
1. Wildest Dreams (Harris, Smith) - 4:51
2. Wrathchild (Harris) - 2:49
3. Can I Play with Madness (Harris, Dickinson, Smith) - 3:30
4. The Trooper (Harris) - 4:12
5. Dance of Death (Harris, Gers) - 9:23
6. Rainmaker (Harris, Dickinson, Murray) - 4:01
7. Brave New World (Harris, Dickinson, Murray) - 6:09
8. Paschendale (Harris, Smith) - 10:17
9. Lord of the Flies (Harris, Gers) - 5:06
CD 2
1. No More Lies (Harris) - 7:49
2. Hallowed Be Thy Name (Harris) - 7:31
4. Iron Maiden (Harris) - 4:50
5. Journeyman (Harris, Dickinson, Smith) - 7:02
6. The Number of the Beast (Harris) - 4:57
7. Run to the Hills (Harris) - 4:26
Βραβεία
Death on the Road (άλμπουμ)
Οι μουσικοί
Οι μουσικοί οι οποίοι συμμετείχαν στις ηχογραφήσεις του "Death on the Road" είναι οι εξής:
Πηγές
Κατηγορία:Δισκογραφία των Iron Maiden Κατηγορία:Άλμπουμ του 2005
CB
Η συντομογραφία CB ή Cb μπορεί να αναφέρεται:
Θεόδωρος ο Κυρηναίος
Ο Θεόδωρος ο Κυρηναίος (~465-398 π.Χ) ήταν αρχαίος Έλληνας μαθηματικός και φιλόσοφος.
Βιογραφικά στοιχεία
Ο Θεόδωρος γεννήθηκε περίπου το 465 π.Χ στην Κυρήνη, μια ελληνική αποικία στην ανατολική πλευρά του κόλπου της Σύρτης στη σημερινή Λιβύη. Αριστοκρατικής καταγωγής, έλαβε επιμελημένη εγκύκλια μόρφωση στη γενέθλια πόλη. Στα νεανικά του χρόνια ταξίδεψε αρκετά και μαθήτευσε σε φιλοσοφικές σχολές της Κάτω Ιταλίας, όπως αυτή του Πρωταγόρα, όπου αναφέρεται ότι ήταν μαθητής του.
Ήρθε σε επαφή με το μαθηματικό έργο της Σχολής των Πυθαγορείων στον Κρότωνα της Κάτω Ιταλίας, η οποία όμως είχε καταστραφεί μερικά χρόνια πριν. Είναι βέβαιο ότι εντρύφησε στις μελέτες των Πυθαγορείων για την ασυμμετρία, τις οποίες και προήγαγε. Μετά τις νεανικές του περιηγήσεις επέστρεψε στην Κυρήνη και πρέπει να άνοιξε δική του φιλοσοφική σχολή. Εκεί γνώρισε τον Πλάτωνα, που είχε επισκεφθεί την Κυρήνη και ο οποίος έγινε μαθητής του Θεόδωρου. Στη συνέχεια ο Θεόδωρος εγκαταστάθηκε στην Αθήνα, όπου έζησε αρκετά χρόνια, και είχε για μαθητή του εκτός από τον Πλάτωνα και τους Θεαίτητο και Λεωδάμαντα.
Εκτός από τα μαθηματικά ασχολήθηκε με τη φιλοσοφία, την αστρονομία και τη μουσική.
Ο Θεόδωρος ήταν από τους κύριους εκπροσώπους της Κυρηναϊκής σχολής της ηθικής φιλοσοφίας. Πίστευε ότι η ευχαρίστηση και ο πόνος δεν είναι ούτε καλό ούτε κακό. Επίσης ότι η ευθυμία και η φρόνηση είναι επαρκείς για την ευτυχία.
Το μαθηματικό του έργο
Οι κύριες μελέτες του Θεόδωρου αφορούν την ασυμμετρία (αρρητότητα). Απο τον πλατωνικό διάλογο Θεαίτητος γνωρίζουμε ότι ο Θεόδωρος είχε αποδείξει την αρρητότητα των τετραγωνικών ριζών από 3 έως 17. Ο διάλογος έχει ως εξής:
«''Περί δυνάμεων τι ημίν Θεόδωρος όδε έγραφε, της τε τρίποδος περί και πεντέποδος, αποφαίνων ότι μήκει ού ξύμμετροι τη ποδιαία, και ούτω κατά μίαν εκάστη προαιρούμενος μέχρι της επτακαιδεκάποδος, εν δε ταύτη πως ενέσχετο. Ημίν ουν εισήλθε τι τοιούτον, επειδή άπειροι το πλήθος αι δυνάμεις εφαίνοντο, πειραθήναι ξυλλαβείν εις εν, ότω πάσας ταύτας προσαγορεύσομεν τας δυνάμεις.''» (Θεαίτητος 147 D).
[Ο Θεόδωρος από ’δω έγραφε σχετικά με τις δυνάμεις (ρίζες) συμπεραίνοντας ότι οι δυνάμεις (ρίζες) των τριών ποδών και των πέντε ποδών δεν είναι σύμμετρες με τη δύναμη του ενός ποδός και με αυτόν τον τρόπο εξακολούθησε τη μία δύναμη μετά την άλλη και έφτασε μέχρι τη δεκάτη εβδόμη και σε αυτή φάνηκε να σταμάτησε. Σε μας λοιπόν ήρθε η ιδέα, επειδή άπειρες οι δυνάμεις (ρίζες) στο πλήθος φαινόταν, να τις συγκεντρώσουμε σε μία μέθοδο και έτσι όλες αυτές να τις χειριζόμαστε].
Με σύγχρονη ορολογία ο Θεόδωρος απέδειξε ότι οι τετραγωνικές ρίζες των αριθμών από 3 έως 17 είναι άρρητοι αριθμοί χρησιμοποιώντας σε κάθε περίπτωση διαφορετική μέθοδο και εκεί σταμάτησε. Τότε σκέφθηκαν να ενοποιήσουν τις επιμέρους μεθόδους σε μία για να αποδεικνύουν την αρρητότητα για κάθε περίπτωση. Το κείμενο δεν διευκρινίζει αν αποδείχθηκε η αρρητότητα του 17. Οι περισσότεροι ιστορικοί των μαθηματικών ισχυρίζονται ότι απέδειξε και το 17, ενώ κάποιοι άλλοι ότι δεν απέδειξε το 17. Επίσης το κείμενο δεν μας διαφωτίζει για το ποια ήταν η απόδειξη που χρησιμοποιήθηκε για κάθε περίπτωση, ούτε για την ενοποιημένη μέθοδο. Επίσης δεν μας πληροφορεί για ποιο λόγο σταμάτησαν στο 17. Αν λοιπόν είχε αποδειχθεί η αρρητότητα για το 17 τότε θα είχε αποδειχθεί και για το 18 αφού 18=2x9. Αν δεν είχε αποδειχθεί η αρρητότητα για το 17 τότε θα είχαν αποδείξει μέχρι και το 15, αφού για το 16 έχουμε ότι 16=4^2. Για το χωρίο αυτό έχουν γίνει πάρα πολλές μελέτες για να διευκρινιστούν οι πτυχές των θεμάτων που θίγει. Έχουν γίνει ανακατασκευές των πιθανών αποδείξεων καθώς και εξηγήσεις για το σταμάτημα στο 17. Αυτό το χωρίο λοιπόν μας πληροφορεί για την αναμφισβήτητη πρόοδο που είχε επιτελεστεί σχετικά με την ασυμμετρία με πρωταγωνιστή τον Θεόδωρο, σε σχέση με τους Πυθαγορείους.
Στον Θεόδωρο αποδίδεται η λεγόμενη "σπείρα του Θεόδωρου" μια κατασκευή των τετραγωνικών ριζών των θετικών ακεραίων αριθμών.
Βιβλιογραφία
1. Άπαντα Αρχαίων Ελλήνων Συγγραφέων, Διάλογοι Πλάτωνος, Αθήνα 1975, Εκδόσεις Πάπυρος.
2. Σωτήρης Χ. Γκουντουβάς, "Το νόημα της κατασκευής στην πορεία εξέλιξης της Γεωμετρίας", Διπλωματική Διατριβή, ΕΚΠΑ, Αθήνα 2009
3. Σωτήρης Χ. Γκουντουβάς, "Γεωμετρικές Διαδρομές", αυτοέκδοση, Αθήνα 2015
4. Thomas Heath, "Ιστορία των Ελληνικών Μαθηματικών", ΚΕΠΕΚ, Αθήνα 2001
5. Β. L. Van der Waerden, "Η αφύπνιση της επιστήμης", ΠΕΚ, Ηράκλειο 2003
Παραπομπές
Κατηγορία:Αρχαίοι Έλληνες μαθηματικοί Κατηγορία:Αρχαίοι Έλληνες φιλόσοφοι Κατηγορία:Αρχαίοι Κυρηναίοι
Μνήμων
Πηγές
Μνημων
Άγιος Νικόλαος Βελβεντού
Ο Άγιος Νικόλαος είναι μεταβυζαντινός ορθόδοξος ναός του 16ου αιώνα στο Βελβεντό της Περιφερειακής Ενότητας Κοζάνης στη Δυτική Μακεδονία.
Περιγραφή και ιστορικά στοιχεία
Ο Άγιος Νικόλαος βρίσκεται στην κωμόπολη του Βελβεντού, κοντά στον χρονικά προγενέστερο ναό του Αγίου Μηνά και είναι κτίσμα των τελών του 16ου αιώνα, εποχή κατά την οποία, σύμφωνα με κτητορική επιγραφή, ανακαινίστηκε με δαπάνες του τοπικού προύχοντα Γεωργίου Μουτάφη. Πρόκειται για μονόχωρο ναό με ξύλινο σκεπαστό εξώστη στη νότια πλευρά του, στοιχείο που χαρακτηρίζει τις εκκλησίες εκείνης της περιόδου. Στο εσωτερικό του διαθέτει τέμπλο του 1591 (αναφέρεται ως το παλαιότερο χρονολογημένο στην Ελλάδα ), τοιχογραφίες του 1588 (έργα ζωγράφου ονόματι Νικόλαος) και τμήματα προγενέστερων τοιχογραφιών που ανάγονται στα τέλη του 14ου αιώνα.
Πηγές
Κατηγορία:Χριστιανικοί ναοί στη Δυτική Μακεδονία Κατηγορία:Εκκλησίες αφιερωμένες στον Άγιο Νικόλαο
526
Η τρέχουσα σελίδα αφορά το έτος 526 κατά το Γρηγοριανό ημερολόγιο
Θάνατοι
Κατηγορία:Έτη
Μπεχτσοκό
Το Μπεχτσοκό (ντόγκριμπ: Behchokǫ̀ [bɛ́ht͡ʃʰókʰõ̀] ή [bɛ́ht͡sʰókʰõ̀]), επισήμως η Τλίτσο Κοινοτική Κυβέρνηση του Μπεχτσοκό είναι κοινότητα στην περιοχή Νορθ Σλέιβ των Βορειοδυτικών Εδάφων του Καναδά. Το Μπεχτσοκό βρίσκεται στον Αυτοκινητόδρομο Γέλοουναϊφ, στο βορειοδυτικό άκρο της Μεγάλης Λίμνης των Σκλάβων, περίπου 110 χλμ. βορειοδυτικά του Γέλοουναϊφ.
Παραπομπές
Κατηγορία:Βορειοδυτικά Εδάφη
Τελωνειακή υπηρεσία
Τελωνειακή υπηρεσία είναι η αρχή ή η κρατική υπηρεσία μίας χώρας που έχει την ευθύνη της συλλογής Δασμών και του ελέγχου της διακίνησης αγαθών, περιλαμβανομένων των ζώων, των μεταφορών, των προσωπικών ειδών και των επικινδύνων αντικειμένων, που εισάγονται ή εξάγονται από μία χώρα. Στην Ελλάδα το παραπάνω έργο έχει ανατεθεί στην Ελληνική Τελωνειακή Υπηρεσία. Η διακίνηση ανθρώπων μέσα και έξω από μία χώρα συνήθως παρακολουθείται από τις αρχές που ασχολούνται με την μετανάστευση.
Κάθε χώρα έχει τους νόμους και τους κανονισμούς της για το διεθνές εμπόριο αγαθών, που εφαρμόζουν και επιβάλλουν οι τελωνειακές αρχές της. Η εισαγωγή ή εξαγωγή κάποιων αγαθών μπορεί να απαγορεύεται.
Στις περισσότερες χώρες, το έργο των τελωνειακών υπηρεσιών επιτυγχάνεται και μέσω διακυβερνητικών συμφωνιών και διεθνών νόμων. Τα τελωνειακά δικαιώματα είναι οι Δασμοί οι φόροι και οι λοιπές επιβαρύνσεις επί των εισαγωγών και εξαγωγών αγαθών.
Τα υποκείμενα είδη πριν τελωνιστούν φυλάσσονται σε τελωνειακό έδαφος ή υπό τελωνειακή επιτήρηση σε φορολογικές αποθήκες.
Ιδιωτικοποίηση των Τελωνειακών διαδικασιών
Οι τελωνειακές διαδικασίες είναι μέρος μίας από τις τρεις βασικές εξουσίες μιας κυβέρνησης, της Εκτελεστικής (οι άλλες δύο είναι η νομοθετική και η δικαστική). Παρόλα αυτά, στην προσπάθειά τους να καταπολεμήσουν την διαφθορά, πολλές χώρες έχουν ιδιωτικοποιήσει εν μέρει τα τελωνεία τους. Αυτό γίνεται μέσω σύναψης συμβάσεων με ιδιωτικές εταιρείες ελεγκτών.
Αυτό μπορεί να είναι δικαιολογημένο στην περίπτωση μιας χώρας με μη αποτελεσματικό τελωνειακό μηχανισμό, αλλά έχει παρατηρηθεί διαφυγή εσόδων και μεγάλες καθυστερήσεις στις ναυτιλιακές μεταφορές στην περίπτωση εκ των προτέρων ελέγχων από τέτοιου είδους ελεγκτικές εταιρείες.
Εξωτερικοί σύνδεσμοι
Κατηγορία:Εμπόριο Κατηγορία:Παράνομη οικονομία
Πρωτάθλημα Ελλάδας καλαθοσφαίρισης παίδων
Το Πρωτάθλημα Ελλάδας καλαθοσφαίρισης παίδων διοργανώνεται από την Ελληνική Ομοσπονδία Καλαθοσφαίρισης. Την περίοδο 1968-69 διεξήχθη για πρώτη φορά με πρωταθλήτρια την ομάδα της ΧΑΝΘ.
Εξωτερικοί σύνδεσμοι
Καλαθοσφαίριση Παιδων
527
Η τρέχουσα σελίδα αφορά το έτος 527 κατά το Γρηγοριανό ημερολόγιο
Άκης Ιωακείμ
Ο Ιωακείμ Ιωακείμ, γνωστός ως Άκης Ιωακείμ, γεννημένος στις 16 Σεπτεμβρίου 1975 στη Λευκωσία της Κύπρου, είναι Κύπριος πρώην διεθνής ποδοσφαιριστής, ο οποίος αγωνιζόταν στη θέση του αμυντικού.
Συλλογική Καριέρα
Στη διάρκεια της καριέρας του, ο Άκης Ιωακείμ πραγματοποίησε 5 συμμετοχές στο Τσάμπιονς Λιγκ, καθώς και 12 συμμετοχές στο Κύπελλο ΟΥΕΦΑ.
Με την ομάδα της Ομόνοιας Λευκωσίας, πραγματοποίησε συνολικά 222 συμμετοχές στην Α΄ Κατηγορία Κύπρου, πετυχαίνοντας, συνολικά, 27 τέρματα. Καλύτερή του επίδοση ήταν την σεζόν 2000-2001, κατά τη διάρκεια της οποίας πέτυχε, συνολικά, 7 τέρματα σε επίπεδο πρωταθλήματος.
Διεθνής Καριέρα
Ο Άκης Ιωακείμ πραγματοποίησε, συνολικά, 28 διεθνείς συμμετοχές και 3 τέρματα με την Εθνική Κύπρου, αγωνιζόμενος από το 1998 έως το 2003.
Η πρώτη του κλήση στην εθνική ομάδα έλαβε χώρα από τον ομοσπονδιακό τεχνικό Πανίκο Γεωργίου ενόψει φιλικής αναμέτρησης με αντίπαλο τη Φινλανδία στις 5 Φεβρουαρίου 1998 (1-1). Η τελευταία διεθνής συμμετοχή του με την Εθνική Κύπρου ήταν στις 6 Σεπτεμβρίου 2003, σε αναμέτρηση με αντίπαλο τη Γαλλία (ήττα με σκορ 5-0).
Στις 19 Αυγούστου 1998, πέτυχε το πρώτο του τέρμα με την Κύπρο, σε φιλική αναμέτρηση με αντίπαλο την Αλβανία (νίκη με σκορ 3-2). Στη συνέχεια, πέτυχε ακόμη ένα τέρμα σε αναμέτρηση με αντίπαλο την Ελλάδα, καθώς και ακόμη ένα σε αναμέτρηση με αντίπαλο την Τσεχία.
Μονάκριβη
Μονάκριβη (αγγλικά: Precious: Based on the Novel "Push" by Sapphire ή Precious) είναι αμερικανική δραματική ταινία παραγωγής 2009, σε σκηνοθεσία Λι Ντάνιελς. Το σενάριο έγραψε ο Τζέφρεϊ Σ. Φλέτσερ και αποτελεί προσαρμογή της νουβέλας "Push" της Σάφαϊρ. Πρωταγωνιστούν οι Μο' Νικ, Πόλα Πάτον, Μαράια Κάρεϊ, Λένι Κράβιτζ και η Γκαμπουρέι Σιντιμπέ στο κινηματογραφικό της ντεμπούτο. Η ταινία αφηγείται τη ζωή της Κλερίς "Μονάκριβης" Τζόουνς. Η 16χρονη Κλερίς έχει γνωρίσει μόνο την άσχημη πλευρά της ζωής. Κακοποιείται σχεδόν καθημερινά από τη μητέρα της, έχει βιαστεί από τον πατέρα της, ζει στη φτώχεια, χωρίς να έχει πάει σχολείο και χωρίς να έχει αγαπηθεί. Ενώ περιμένει το δεύτερο παιδί της, αποφασίζει να γραφτεί σε ένα εναλλακτικό σχολείο, σε μια τελευταία προσπάθεια να αλλάξει τη ζωή της.
Άκης Ιωακείμ
Διεθνή τέρματα
Στον παρακάτω πίνακα εμφανίζονται τα τέρματα τα οποία πέτυχε ο Άκης Ιωακείμ αγωνιζόμενος με την Εθνική Κύπρου: